เนื่องจากว่าบังเอิญสบตากับราคาของสเต็กที่สุดแสนจะประหยัดเข้า จึงเผลอเดินเข้าร้าน สเต็ก K Ken อย่างห้ามไม่ได้
         ก็มาดูที่บรรยากาศในร้านกัน ในร้านค่อนข้างร้อนเล็กน้อย มีกลิ่นวนๆในร้านบ้าง (เอ้า ก็ร้านอาหาร!) แต่นั่งๆไปก็ชินเองแหละ
         พนักงานก็ต้อนรับดี รวดเร็วทันใจ ไม่มีปัญหา มาที่เมนูแรกออเดิร์ฟวันนี้ เป็นไก่ตะกร้า ประกอบด้วย ไก่ทอด+ไส้กรอก+เฟรนฟรายด์+ขนมปังกระเทียม ถือว่าค่อนข้างโอเค (ถึงในรูปจะไม่ค่อยเห็นไก่ก็ตาม)
         เมนูที่ 2 เป็นมันบด อันนี้เราว่ามันค่อนข้างจืดไป ไม่ค่อยมีกลิ่น มีรสมันบดเหมือนอย่างทั่วๆไปเท่าไหร่นะ
         เมนูที่ 3 สเต็กหมูพริกไทยดำ เนื้อหมูนี้จะค่อนข้างกรุบๆติดมัน นุ่มๆ อร่อยดี เราว่าอันนี้ก็อร่อยสมราคาดี ชอบๆ
         เมนูที่ 4 สเต็กหมูสไปซี่ กัดคำแรกนึกถึง ไก่สไปซี่นิวเออลีนใน 7-11 (เอ๊ะ เดี๋ยวๆมันคือเนื้อหมู?!) ใครอยากรูก็ไปลองซื้อกินดูนะ 555
         เมนูที่ 5 สเต็กปลาแซลมอน จานนี้รู้เหมือนมากินที่ทะเล แอบมีกลิ่นคาวทะเลนิดๆ กินแล้วให้อารมณ์ชายหาด 55 คาวกลบกลิ่นแซลมอนเลยทีเดียว!
         เมนูที่ 6 ขาหมูบาวาเรี่ยน จานนี้ตอนแรกคิดว่ามันคงอันเท่าฝ่ามือเอง ในเมนูมันดูเล็กๆดี พอมาที่โต๊ะแล้ว...เท่าฝ่ามือคงไม่พอ มันมาใหญ่ๆเลยคร่าา~ รสชาติก็กินได้เรื่อยๆ คือ ไม่ค่อยเลี่ยน(สำหรับเรานะ) เค็มเล็กน้อย แต่อร่อยดี เมนูตกที่ราคาประมาณ 275 นะ
         จริงๆมีอีกเมนูนั้นคือ สลัดผักนั้นเอง!! เราจะมาเล็งกันที่น้ำสลัดกัน เป็นน้ำสลัดครีมธรรมดานี่แหละ ไม่มีอะไรมากกหรอก 
          อันนี้สำหรับเรื่องอื่นๆเลยคือ แก้วน้ำที่เขาใช้เขาใช้แก้วพลาสติก จานพลาสติกนะ แต่อย่าลืมว่านี้คือสเต็กราคาสบายกระเป๋า!! เราว่ารสชาติก็พอดีกับราคา ใครอยากกินแล้วบังเอิญช็อตๆก็มากินกันได้น้า~ ^^